-

Na temelju članka 98. Zakona o odgoju i obrazovanju u osnovnoj i srednjoj školi (Narodne novine 87/08., 86/09., 92/10., 105/10., 90/11., 16/12., 86/12., 94/13., 152/14, 7/17, 68/18 i 64/20 ) i članka 54. stavak 1. Zakona o ustanovama ( Narodne novine 76/93., 29/97., 47/99., 35/08, 127/19 ) te čl. 12. Zakona o izmjenama i dopunama Zakona o strukovnom obrazovanju ( N. N. br. 69/22 ) Školski odbor Medicinske škole Ante Kuzmanića - Zadar, na prijedlog ravnateljice Škole, uz prethodnu suglasnost Županijske skupštine Zadarske županije KLASA: 602-04/22-01/80. URBROJ: 2198-02-23-4 od 23. veljače 2022. na sjednici održanoj dana 17. 03. 2023.. donosi

STATUTARNU ODLUKU O IZMJENI I DOPUNI STATUTA

MEDICINSKE ŠKOLE ANTE KUZMANIĆA - ZADAR

Članak 1.

U Statutu Medicinske škole Ante Kuzmanića - Zadar, KLASA: 602-03/19-10/21

URBROJ: 2198-1-64/19-07-31 od 9. rujna 2019. (u daljnjem tekstu: Statut) poglavlje SAMOVREDNOVANJE mijenja se u poglavlje

POVJERENSTVO ZA KVALITETU I TIM ZA SAMOVREDNOVANJE

Članak 11. Statuta mijenja se i glasi:

1. Samovrednovanje ustanove za strukovno obrazovanje prati i vrednuje Povjerenstvo za kvalitetu, koje imenuje i razrješava školski odbor.
2. Povjerenstvo za kvalitetu ima pet članova, i to su:

– ravnatelj ustanove, koji je i predsjednik Povjerenstva,

– predstavnik nastavničkog vijeća,

– predstavnik polaznika,

– predstavnik roditelja,

– predstavnik dionika na prijedlog osnivača.

Članak 2.

Iza članka 11. Statuta Škole, dodaje se novi članak, 11. a. koji glasi:

**Izbor povjerenstva za kvalitetu**

1. Kandidata za člana Povjerenstva za kvalitetu mogu predlagati svi nazočni na sjednici vijeća na kojoj se vrši izbor (Nastavničko vijeće, Vijeće učenika i Vijeće roditelja), a svaki nastavnik i stručni suradnik, učenik i roditelj može sam istaknuti svoju kandidaturu. Predlaganje i izbor kandidata obavlja se javnim glasovanjem.
2. Iz svake skupine izabran je kandidat koji dobije veći broj glasova nazočnih članova. Ako dva ili više kandidata dobiju isti broj glasova, glasovanje će se ponoviti za te kandidate. Ako i nakon ponovljenog glasovanja dva ili više kandidata dobiju isti broj glasova, izabran je kandidat s duljim radnim stažem u obrazovanju.
3. Ako je predložen samo jedan kandidat u skupini, izabran je ukoliko dobije većinu od ukupnog broja nazočnih članova Nastavničkog vijeća. Ako u prvom glasovanju nitko ne dobije propisanu većinu, glasovanje se ponavlja.
4. Jednog člana iz reda dionika predlaže Osnivač.
5. Za člana Povjerenstva za kvalitetu iz reda polaznika Školski odbor će imenovati polaznika (učenika) koji je izabran za predsjednika Vijeća učenika, a za člana iz reda roditelja imenovat će roditelja koji je izabran za predsjednika Vijeća roditelja što će se prilikom izbora za predsjednika Vijeća učenika i Vijeća roditelja pri izboru posebno istaknuti.
6. Ako predsjednik Vijeća učenika i/ili predsjednik Vijeća roditelja ne prihvate izbor za člana Povjerenstva za kvalitetu, predlaganje i izbor se obavlja na sjednici Vijeća učenika odnosno Vijeća roditelja javnim glasovanjem.
7. Izabran je kandidat koji dobije veći broj glasova nazočnih članova. Ako dva ili više kandidata dobiju isti broj glasova, glasovanje će se ponoviti za te kandidate. Ako i nakon ponovljenog glasovanja dva ili više kandidata dobiju isti broj glasova, izabran je kandidat s više godina života.
8. Ako je predložen samo jedan kandidat, izabran je ukoliko dobije većinu od ukupnog broja nazočnih članova Vijeća učenika odnosno Vijeća roditelja. Ako u prvom glasovanju nitko ne dobije propisanu većinu, glasovanje se ponavlja.
9. Zapisnik sa sjednice Nastavničkog vijeća, Vijeća učenika i Vijeća roditelja potpisuju zapisničar i predsjedavatelj Nastavničkog vijeća, Vijeća učenika odnosno Vijeća roditelja, a ravnatelj Škole dostavlja ih Školskom odboru.

Članak 3.

Iza članka 11.a. Statuta Škole, dodaje se novi članak, 11. b. koji glasi:

Rad povjerenstva za kvalitetu

1. Za rad Povjerenstva za kvalitetu odgovoran je ravnatelj/ica Škole, koji:

– osigurava uvjete za provedbu svih procesa osiguranja kvalitete,

– osigurava da svi dionici budu uključeni u procese osiguravanja kvalitete,

– pruža podršku zaposlenicima u procesu samovrednovanja.

Članak 4.

Iza članka 11. b. Statuta Škole, dodaje se novi članak, 11. c. koji glasi:

1. Za operativnu provedbu procesa samovrednovanja u Školi ravnatelj/ica Škole, uz prethodnu suglasnost nastavničkog vijeća, imenuje **školski tim** **za** **samovrednovanje.**
2. **Školski tim** **za samovrednovanje ima tri člana koji se imenuju iz reda nastavnika i stručnih suradnika.**
3. Jedan od tri člana školskog tima za samovrednovanje je voditelj tima i koordinator samovrednovanja.
4. **Školski tim za samovrednovanje**:

– koordinira proces samovrednovanja u suradnji s Povjerenstvom za kvalitetu,

– planira provedbu procesa samovrednovanja u suradnji s Povjerenstvom za

kvalitetu,

– upravlja aktivnostima koje se provode u procesu samovrednovanja,

– daje stručnu podršku za provedbu procesa samovrednovanja,

– o rezultatima aktivnosti koje se provode u procesu samovrednovanja izvješćuje

Povjerenstvo za kvalitetu,

– sastavlja izvješće o samovrednovanju i dostavlja ga Povjerenstvu za kvalitetu na

usvajanje,

– koordinira provedbu planiranih unapređenja u suradnji s Povjerenstvom za

kvalitetu.

-O provedenom procesu samovrednovanja predsjednik Povjerenstva za kvalitetu izvješćuje Agenciju.

Predsjednica Školskog odbora:

Sonja Šare, dipl. med. sestra

Izmjene i dopune Statuta objavljene su na oglasnoj ploči Škole dana 17. 03. 2023. a stupaju na snagu dana 25. 03. 2023.

RAVNATELJICA:

v. r. Anita Basioli, prof

KLASA: 007-04/22-01/21

URBROJ: 2198-1-64-22-07-750

Zadar, 27. 12. 2022.